ปราโบโว ซูบียันโต

| ปราโบโว ซูบียันโต |
| --- | --- |
ภาพถ่ายทางการใน พ.ศ. 2567

 ประธานาธิบดีอินโดนีเซีย คนที่ 8
อยู่ในวาระ
เริ่มดำรงตำแหน่ง  20 ตุลาคม พ.ศ.​ 2567
รองประธานาธิบดี: กิบรัน รากาบูมิง รากา
ก่อนหน้า: โจโก วีโดโด
 รัฐมนตรีว่าการกระทรวงกลาโหม คนที่ 26
ดำรงตำแหน่ง 23 ตุลาคม ค.ศ. 2019 – 20 ตุลาคม ค.ศ. 2024
ประธานาธิบดี: โจโก วีโดโด
รอง: ซักตี วะฮ์ยู เตริงโกโน มูฮัมมัด เฮอรินดรา
ก่อนหน้า: รียามีซาร์ด รียาจูดู
หัวหน้าพรรคเกอรินดราคนที่ 2
อยู่ในวาระ
เริ่มดำรงตำแหน่ง  20 กันยายน 2014
ก่อนหน้า: ซูฮาร์ดี
 ผู้บัญชาการกซตรัด คนที่ 22
ดำรงตำแหน่ง 20 มีนาคม 1998 – 22 พฤษภาคม 1998
ประธานาธิบดี: ซูฮาร์โต เบ. เจ. ฮาบีบี
ก่อนหน้า: ซูกีโยโน
ถัดไป: จอห์นนี ลูมินตัง (รักษาการ) จามารี คานียาโก
 ผู้บัญชาการทหารสูงสุดโกปัซซุซ คนที่ 15
ดำรงตำแหน่ง 1 ธันวาคม 1995 – 20 มีนาคม 1998
ประธานาธิบดี: ซูฮาร์โต
ก่อนหน้า: ซูบากีโย ฮาดี ซิซโวโย
ถัดไป: มุคดี ปูร์โวปรันโจโน
 
ข้อมูลส่วนบุคคล
เกิด: ปราโบโว ซูบียันโต โจโยฮาดีกูซูโม  (1951-10-17) 17 ตุลาคม ค.ศ. 1951 (73 ปี) จาการ์ตา ประเทศอินโดนีเซีย
พรรคการเมือง: เกอรินดรา
การเข้าร่วม พรรคการเมืองอื่น: กลการ์ (จนถึง ค.ศ. 2008)
คู่สมรส: ซีตี เฮอดียาตี ฮารียาดี (สมรส 1983; หย่า 1998)
บุตร: ดีดิต เฮอดีปราเซตโย
บุพการี: ซูมิตโร โจโยฮาดีกูซูโม (บิดา)
ความสัมพันธ์: ฮาชิม โจโยฮาดีกูซูโม (น้องชาย) อาร์โย โจโยฮาดีกูซูโม (หลานชาย) ราฮายู ซารัซวาตี (หลานสาว)
ศิษย์เก่า: โรงเรียนทหารอินโดนีเซีย
ลายมือชื่อ: 
เว็บไซต์: Archived website
ยศที่ได้รับการแต่งตั้ง
รับใช้: อินโดนีเซีย
สังกัด: กองทัพอินโดนีเซีย
ประจำการ: 1974–1998
ยศ: พลเอก (กิตติมศักดิ์)
หน่วย: โกปัซซุซ
บังคับบัญชา: โกปัซซุซ กซตรัด
ผ่านศึก:  การรุกรานติมอร์ตะวันออก การจลาจลในติมอร์ตะวันออก  การจลาจลในปาปัว วิกฤตมาเปินดูมา 
รางวัล: รายการ
Service no.: 27082


ปราโบโว ซูบียันโต โจโยฮาดีกูซูโม (อินโดนีเซีย: Prabowo Subianto Djojohadikusumo; เกิดวันที่ 17 ตุลาคม ค.ศ. 1951) เป็นนักการเมือง นักธุรกิจ และนายพลกิตติมศักดิ์เกษียณอายุชาวอินโดนีเซีย ซึ่งดำรงตำแหน่งประธานาธิบดีคนที่ 8 ของอินโดนีเซีย   ปราโบโวจะเป็นประธานาธิบดีคนที่สามของอินโดนีเซียที่มีภูมิหลังทางการทหาร ต่อจากซูฮาร์โต อดีตพ่อตาของเขา และ ซูซีโล บัมบัง ยูโดโยโน โดยในปี ค.ศ. 1998 เขาถูกปลดประจำการจากกองทัพ และต่อมาถูกห้ามไม่ให้เข้าสหรัฐอเมริกา เนื่องจากถูกกล่าวหาว่ากระทำการละเมิดสิทธิมนุษยชน
ปราโบโว ซูบียันโต สำเร็จการศึกษาจากสถาบันการทหารแห่งอินโดนีเซีย (Akademi Militer Nasional) ในปี ค.ศ. 1970 และส่วนใหญ่รับราชการในหน่วยรบพิเศษ (Kopassus) จนกระทั่งได้รับการแต่งตั้งให้เป็นหัวหน้าหน่วยบัญชาการสำรองเชิงยุทธศาสตร์ (Kostrad) ในปี ค.ศ. 1998 เขามักถูกนิยามว่าเป็นชาตินิยมฝ่ายขวา
ในช่วงต้นปี ค.ศ. 2008 กลุ่มคนใกล้ชิดของปราโบโว ได้ก่อตั้งพรรคขบวนการอินโดนีเซียยิ่งใหญ่ หรือเกอรินดรา ในการเลือกตั้งประธานาธิบดีปี ค.ศ. 2009 เขาลงสมัครชิงตำแหน่งรองประธานาธิบดีในฐานะผู้สมัครคู่กับเมกาวาตี ซูการ์โนปูตรี แต่ไม่ได้รับการเลือกตั้ง เขาลงสมัครในการเลือกตั้งประธานาธิบดีปี ค.ศ. 2014  และพ่ายแพ้ต่อโจโก วีโดโด ผู้ว่าการกรุงจาการ์ตา ซึ่งเขาโต้แย้งผลการเลือกตั้งในตอนแรก  เขาลงสมัครชิงตำแหน่งประธานาธิบดีอีกครั้งแต่ไม่ประสบความสำเร็จในปี ค.ศ. 2019 โดยมี ซันดิยะกา อูโน เป็นผู้สมัครร่วม และได้รับการสนับสนุนจากเกอรินดรา พรรคยุติธรรมรุ่งเรือง พรรคอาณัติแห่งชาติ พรรคประชาธิปไตย และพรรคเบอะร์กายา . การที่เขาปฏิเสธที่จะยอมรับผลการเลือกตั้งทำให้ผู้ติดตามของเขาออกมาประท้วงซึ่งก่อให้เกิดการจลาจลที่นองเลือดในจาการ์ตา อย่างไรก็ตาม หลังจากการขับเคี่ยวที่ดุเดือด ปราโบโวเข้าร่วมคณะรัฐมนตรีในตำแหน่งรัฐมนตรีว่าการกระทรวงกลาโหมในช่วงปี ค.ศ. 2019 ถึง ค.ศ. 2024
เมื่อวันที่ 10 ตุลาคม ค.ศ. 2021 เกอรินดราประกาศให้ปราโบโวเป็นผู้สมัครในการเลือกตั้งประธานาธิบดีอินโดนีเซียในปี ค.ศ. 2024  วันที่ 12 สิงหาคม ค.ศ. 2022 ปราโบโวประกาศว่าเขายอมรับการเสนอชื่อของเกอรินดรา  ปราโบโวประกาศชัยชนะในการเลือกตั้งเมื่อวันที่ 14 กุมภาพันธ์ โดยการสำรวจความคิดเห็นอย่างไม่เป็นทางการในช่วงแรกแสดงให้เห็นว่าเขามีคะแนนนำในการลงคะแนนรอบแรก  เมื่อวันที่ 20 มีนาคม คณะกรรมการการเลือกตั้งทั่วไป (KPU) รับรองผลการเลือกตั้งและประกาศให้เขาเป็นประธานาธิบดีคนใหม่ของอินโดนีเซีย  ศาลรัฐธรรมนูญอินโดนีเซียยืนยันสถานะของเขาเมื่อวันที่ 22 เมษายน ค.ศ. 2024  ปัจจุบันรัฐบาลของโจโก วีโดโด กำลังเตรียมการสำหรับกระบวนการเปลี่ยนผ่านสู่รัฐบาลในอนาคตของปราโบโว